**Instruks for Omsetningskomiteen**

**Komiteens formål og ansvarsområde:**

Omsetningskomiteen skal ivareta salg og overdragelse av parseller m/hytte.

**Oppnevning av komiteen og fungeringstid:**

Komiteens sammensetning oppnevnes av styret.

* Komiteen skal bestå av 2-3 kolonister.
* Oppnevningen gjelder i ett år fra oppnevningstidspunktet.

**Kommunikasjon med styret herunder møteplikt og rapportering:**

* Lederen av komiteen kan, dersom de ikke er medlemmer i styret, innkalles til styremøter, også etter eget ønske, for å ta opp saker som vedrører deres ansvarsområde. jfr. § 7.1 i vedtektene
* Komiteen avgir skriftlig rapport til årsmøtet hver høst.

**Hovedoppgaver:**

* Motta skriftlige henvendelser fra kolonistene i omsetningssaker.
* Følge søkerlistene og hagens prioritering til enhver tid.
* Sikre at søkerlistene til enhver tid er oppdatert med kjente endringer. Herunder melde fra til Oslokretsen om søkere som svarer nei så raskt som mulig.
* Orientere styret via driftsleder og sekretær ved skriftlig oppsummering på hytter lagt ut for salg etter hver frist, innen 25. mai og 1. september.
* Samarbeide tett med takstkomiteen.
* Sørge for ajourføring av kontrakter ved interne overdragelser ved arv etc.
* Informere styrets web-ansvarlig om salg og frist for å gjøre forkjøpsrett gjeldene slik at informasjon kan gis i alle kanaler i tillegg til å sørge for oppslag på tavle på huset, vurdere lapper i postkassene m.v

**Spesielle prioriteringer og forventninger for 2019:**

* Gjennomgå og justere rutiner mv som følge av etablering av «Hyttetorget»
* Bidra til å nedfelle rutiner og prosesser skriftlig og tilgjengeliggjøre innholdet elektronisk.

**Honorering:**
Komiteens medlemmer er fritatt fra å ta del i annet fellesarbeid i den perioden vedkommende sitter i komiteen. Man mottar ikke noen annen form for honorar i egenskap av å delta i komiteen.

**Tilhørende dokumenter:**

* Prosedyre ved omsetning
* Informasjonsbrev til nye kolonister
* Innbydelse til visning
* Sjekkliste ved salg
* Kontrakt